1. ΝΟΜΟΣ ΧΟΒ΄ της 21/24 Ιαν. 1878 Περί των εις τους εργολάβους Δημοσίων Έργων πληρωμών. Άρθρ.1.-Αι εις λογαριασμόν πληρωμαί εις τους εργολάβους των Δημοσίων έργων δεν υπερβαίνουσι τα εννέα δέκατα της αξίας της τετελεσμένης εργασίας και τα τέσσαρα πέμπτα της αξίας των εισηγμένων εις τα εργοτάξια υλικών. Άρθρ.2.-Από της αξίας της τετελεσμένης εργασίας αφαιρείται το μετά την εισαγωγήν των υλικών πληρωθέν τυχόν ποσόν. Άρθρ.3.-Εις μόνους τους καταβαλόντας εργασίαν ή υλικόν προς επιτέλεσιν Δημοσίου έργου επιτρέπεται να κατάσχωσι χρήματα υπό του Δημοσίου οφειλόμενα εις εργολάβους δι’ εκτέλεσιν Δημοσίου έργου ή άλλα αντικείμενα χρήσιμα προς τούτο και υπό του εργολάβου εισαχθέντα είδη εις τα εργοτάξια. Βλ. και άρθρ. 4 Νόμ. 4694/1930 περί απαγορεύσεως της εκχωρήσεως και κατασχέσεως κλπ. (τόμ. 10 σελ. 197). 